A válogatottban felkészülési mérkőzésen 2004-ben mutatkozhatott be, később vált meghatározó játékossá a válogatottban is. A 2008-as Európa-bajnokságon bronzérmes, majd 2009-ben kiváló teljesítménnyel világbajnok lett, a torna kapusainak rangsorában második helyen végzett 44%-os védési hatékonysággal. Két olimpián vett részt, a 2012-es londonin 8. helyezett, 2016-ban Rioban pedig ugyan a harmadik csoportmérkőzésen a svéd válogatott ellen térdsérülést szenvedett, ami miatt a torna további részében nem tudott pályára lépni, de így is olimpiai bajnok lett. Az olimpiai győzelem után orosz állami kitüntetésben részesült, Vlagyimir Putyintól megkapta a Barátságért érdemrendet.